b"\n_START_ARTICLE_\nEumen II.\n_START_PARAGRAPH_\nEumen II. (gr\xc4\x8d. \xce\x95\xe1\xbd\x90\xce\xbc\xce\xad\xce\xbd\xce\xb7\xcf\x82 \xce\x92' \xcf\x84\xe1\xbf\x86\xcf\x82 \xce\xa0\xce\xb5\xcf\x81\xce\xb3\xce\xac\xce\xbc\xce\xbf\xcf\x85, 197. - 159. pr. Kr.), sin kralja Atala I. i kraljice Apolonide, bio je kralj Pergama iz dinastije Atalida. Nastavio je o\xc4\x8devu politiku savezni\xc5\xa1tva s Rimskom Republikom kao bi sprije\xc4\x8dio makedonsko odnosno seleikidsko \xc5\xa1irenje na ra\xc4\x8dun pergamskih podru\xc4\x8dja, \xc5\xa1to je 190. pr. Kr. dovelo do poraza Antioha Velikog u bitci kod Magnezije. Dvije godine kasnije mirom iz Apameje svom kraljevstvu priklju\xc4\x8dio je Frigiju, Lidiju, Pizidiju, Pamfiliju i dijelove Licije. Kasnije je pao u nemilost svojih rimskih saveznika, koji su sumnjali kako spletkari s makedonskim kraljem Perzejem, te su ga 167. pr. Kr. poku\xc5\xa1ali svrgnuti kako bi na prijestolje postavili njegovog brata i Rimu pouzdanijeg Atala II. Kada je Eumen poku\xc5\xa1ao osobno uvjeriti Rimljane u svoju odanost, nije mu dozvoljeno u\xc4\x87i u Italiju. Eumen je posljednje godine \xc5\xbeivota postavio Atala za svog vladara. Bio je o\xc5\xbeenjen za Stratoniku, k\xc4\x87i kapadocijskog kralja Arijarata IV. Nakon njegove smrti, Stratonika se udala za Atala. Kao i drugi atalidski vladari, Eumen II. bio je poznat kao veliki pokrovitelj znanosti i umjetnosti. Zna\xc4\x8dajno je pro\xc5\xa1irio knji\xc5\xbenicu u Pergamu, a dao je sagraditi i Pergamski oltar odnosno stou na atenskoj akropoli."